Motî:Xhoutsiplou - Wikipedia

# Motî:Xhoutsiplou

### Èn årtike di Wikipedia.

Xhoutsiplou u Xhoute-si-ploût [n.pl.] 1. no di hamteas u nos d' plaece wice k' i gn a (u gn aveut) on molén a aiwe, copurade: a) hamtea do ban d' Manhé (Vå Xhavane), e F. Xhoute-si-plout (prononcêye vola "hyoûte s' i ploût"); b) no d' plaece d' Esneu, e F. Hout-si-plout (prononcêye vola "hoûte s' i ploût"); c) hamtea di Målimpré e F. Xhoute-si-plou (prononcêye vola "hoûte s' i ploût"); d) nos d' plaece d' Aiwêye, di Werè-l'-veke (hoûte s' i ploût), di Djerpene, di Mtet (choûte s' i ploût). 2. viyaedje k' on n' sait ddja eyou çki c' est. Dji n' va nén ndaler disk' a Xhoutsiplou po l' ritrover. Ké diferince inte Xhoutsiplou et Holywood ? A Holywood, on flate les stårs, et a Xhoutsiplou, on ståre les flates. Disfondowes: Hoûtsiploû, Hyoûtsiploû, Choûtsiploû, Houtsiplou.

Pus di racsegnes sol pårteye eciclopedeye: Xhoutsiplou (Aiwêye), Xhoutsiplou (Esneu), Xhoutsiplou (Manhé), Xhoutsiplou (Målimpré), Xhoutsiplou (Djerpene) Vey eto: xhoutsiplou

Prin del pådje «http://wa.wikipedia.org../../../x/h/o/Mot%C3%AE%7EXhoutsiplou_f86c.html»

##### Views

- Årtike
- Copene
- Modêye d' asteure

##### Cweri